দ্য পিঙ্ক প্যান্থার ব্লেক এডওয়ার্ডস পরিচালিত ১৯৬৩ সালের মার্কিন হাস্যরসাত্মক চলচ্চিত্র। এটি রচনা করেছেন মরিস রিচলিন ও ব্লেক এডওয়ার্ডস এবং পরিবেশনা করেছে ইউনাইটেড আর্টিস্ট্‌স। এটি দ্য পিঙ্ক প্যান্থার ফ্র্যাঞ্চাইজির প্রথম কিস্তি। এতে দেখা যায় ইনস্পেক্টর জাক ক্লুজো "দ্য ফ্যান্টম" নামে এক দুর্ধর্ষ মণি চোরকে মহামূল্যবান হীরক "দ্য পিঙ্ক প্যান্থার" চুরির পূর্বে ধরতে রোম থেকে কর্টিনা দাম্পেৎজোতে যায়। এতে শ্রেষ্ঠাংশে অভিনয় করেন ডেভিড নিভন, পিটার সেলার্স, রবার্ট ওয়েগনার, কাপুচিনে এবং ক্লাউদিয়া কার্দিনালে।  মার্টি জুরো প্রযোজিত চলচ্চিত্রটি ১৯৬৩ সালের ১৮ই ডিসেম্বর ইতালিতে মুক্তি পায় এবং ১৯৬৪ সালের ১৮ই মার্চ মার্কিন যুক্তরাষ্ট্রে মুক্তি পায়। এটি মার্কিন যুক্তরাষ্ট্র ও কানাডায় $১০.৯ মিলিয়ন আয় করে। পাশাপাশি এটি সমালোচকদের নিকট থেকে ইতিবাচক পর্যালোচনা লাভ করে। ২০১০ সালে লাইব্রেরি অব কংগ্রেস চলচ্চিত্রটিকে "সাংস্কৃতিক, ঐতিহাসিক ও নান্দনিকভাবে গুরুত্বপূর্ণ" বিবেচনায় জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।  অভিনয়শিল্পীদল   ডেভিড নিভন - স্যার চার্লস লাইটন  পিটার সেলার্স - ইনস্পেক্টর জাক ক্লুজো  রবার্ট ওয়েগনার - জর্জ লাইটন, স্যার চার্লেসের ভাইপো  কাপুচিনে - সিমন ক্লুজো, ইনস্পেক্টর ক্লুজোর স্ত্রী  ক্লাউদিয়া কার্দিনালে - প্রিন্সেস ড্যালা  ব্রেন্ডা ডি ব্যাঞ্জি - অ্যাঞ্জেলা ডানিং  কলিন গর্ডন - টাকার  জন ল্য মেসুরিয়ে - প্রতিরক্ষা অ্যাটর্নি  জেমস লানফিয়ের - সালুদ  গাই তমাজান - আর্টফ  মাইকেল ট্রাবশ - ফেলিক্স টাউনস, ঔপন্যাসিক  রিক্কার্দো বিল্লি - এরিস্টটল সারাজোস, গ্রিক জাহাজমালিক  মেরি ওয়েলস - মনিকা ফন, হলিউডের তারকা  মার্টিন মিলার - পিয়ের লুইজি, আলোকচিত্রী  ফ্র্যান জেফ্রিস - স্কাই লজের সঙ্গীতশিল্পী  গেল গারনেট - প্রিন্সেস ড্যালার কণ্ঠ (কৃতিত্ব দেওয়া হয়নি)  সঙ্গীত দ্য পিঙ্ক প্যান্থার চলচ্চিত্রের সুর করেন হেনরি মানচিনি। এই সাউন্ডট্র্যাক অ্যালবামটি ১৯৬৪ সালে প্রকাশিত হয় এবং বিলবোর্ড ম্যাগাজিনের পপ অ্যালবামের তালিকায় ৮ম স্থানে পৌঁছায়। আমেরিকান ফিল্ম ইনস্টিটিউট দ্য পিঙ্ক প্যান্থার অ্যালবামটিকে তাদের ১০০ বছরের চলচ্চিত্রের সুর তালিকায় ২০তম স্থান প্রদান করে। ২০০১ সালে এই অ্যালবামটিকে গ্র্যামি হল অব ফেমে অন্তর্ভুক্ত করা হয়।  মূল্যায়ন চলচ্চিত্রটি বক্স অফিসে ব্যবসাসফল ঘোষিত হয় এবং উত্তর আমেরিকার প্রেক্ষাগৃহ থেকে আনুমানিক $৬ মিলিয়ন আয় করে। Please note this figure is rentals accruing to distributors not total gross.  চলচ্চিত্রটি সমালোচকদের নিকট থেকে ইতিবাচক পর্যালোচনা লাভ করে। পর্যালোচনা ভিত্তিক ওয়েবসাইট রটেন টম্যাটোসে ৩৪টি পর্যালোচনার ভিত্তিতে ৭.৩৩/১০ গড়ে এর রেটিং ৮৮%। ওয়েবসাইটটির সমালোচনামূলক ঐকমত্যে বলা হয়, "পিটার সেলার্স দ্য পিঙ্ক প্যান্থার-এ তার সেরাটা দিয়েছেন।"  দ্য নিউ ইয়র্ক টাইমস-এর বসলি ক্রাউদার লিখেন, "কদাচিৎই কোন কৌতুকাভিনেতা দুর্বল উপাদানের সাথে সহিংসভাবে মজাদানের চেষ্টা করার জন্য এত অবিচল এবং কঠোর পরিশ্রম করেছেন।" ভ্যারাইটি চলচ্চিত্রটিকে "তীব্র মজার" বলে উল্লেখ করেন এবং "সেলার্সের ক্ষুরধার সময়জ্ঞান ... চরম" বলে প্রশংসা করেন।  ২০০৪ সালে দ্য পিঙ্ক প্যান্থার চলচ্চিত্র সংবলিত ডিভিডির সংকলন দ্য পিঙ্ক প্যান্থার ফিল্ম কালেকশন নিয়ে দি এ.ভি. ক্লাব লিখে, "যেহেতু পরবর্তী চলচ্চিত্রগুলো ক্লুজোর সাথে ঘনিষ্ঠভাবে জড়িত, তাই তিনি প্রথমে নিভন, কাপুচিনে, রবার্ট ওয়েগনার এবং ক্লাউদিয়া কার্দিনালের সাথে পর্দায় সময় ভাগাভাগি করেছেন তা সহজেই ভুলে যাওয়া যায়।"  পুরস্কার ও মনোনয়ন  পুরস্কার বিভাগ মনোনীত ফলাফল  একাডেমি পুরস্কার শ্রেষ্ঠ মৌলিক সুর হেনরি মানচিনি   গোল্ডেন গ্লোব পুরস্কার সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা পিটার সেলার্স   গ্র্যামি পুরস্কার চলচ্চিত্র বা টিভি অনুষ্ঠানের জন্য রচিত শ্রেষ্ঠ মৌলিক সুর হেনরি মানচিনি  বাফটা পুরস্কার শ্রেষ্ঠ ব্রিটিশ অভিনেতা পিটার সেলার্স    তথ্যসূত্র  বহিঃসংযোগ               বিষয়শ্রেণী:১৯৬৩-এর চলচ্চিত্র বিষয়শ্রেণী:১৯৬৩-এর হাস্যরসাত্মক চলচ্চিত্র বিষয়শ্রেণী:১৯৬০-এর দশকের পুলিশি হাস্যরসাত্মক চলচ্চিত্র বিষয়শ্রেণী:১৯৬০-এর দশকের ডাকাতি চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন ডাকাতি চলচ্চিত্র বিষয়শ্রেণী:মার্কিন হাস্যরসাত্মক চলচ্চিত্র বিষয়শ্রেণী:ব্লেক এডওয়ার্ডস পরিচালিত চলচ্চিত্র বিষয়শ্রেণী:ব্লেক এডওয়ার্ডসের চিত্রনাট্য সংবলিত চলচ্চিত্র বিষয়শ্রেণী:হেনরি মানচিনি সুরারোপিত চলচ্চিত্র বিষয়শ্রেণী:দ্য পিঙ্ক প্যান্থার চলচ্চিত্র বিষয়শ্রেণী:ইউনাইটেড আর্টিস্ট্‌সের চলচ্চিত্র বিষয়শ্রেণী:ইতালীয় ভাষার চলচ্চিত্র বিষয়শ্রেণী:জার্মান ভাষার চলচ্চিত্র বিষয়শ্রেণী:ফরাসি ভাষার চলচ্চিত্র বিষয়শ্রেণী:ইতালির পটভূমিতে চলচ্চিত্র বিষয়শ্রেণী:ইতালিতে ধারণকৃত চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:১৯৬০-এর দশকের ইংরেজি ভাষার চলচ্চিত্র বিষয়শ্রেণী:কাল্পনিক দেশের পটভূমিতে চলচ্চিত্র বিষয়শ্রেণী:গ্র্যামি হল অব ফেম পুরস্কার প্রাপক বিষয়শ্রেণী:১৯৬০-এর দশকের মার্কিন চলচ্চিত্র